LISTA

PRIVIND ACTIVITĂȚILE ECONOMICE PENTRU DESFĂŞURAREA CĂRORA LEGEA IMPUNE CONDIȚIA OBIECTULUI PRINCIPAL DE ACTIVITATE

**Aceasta listă reprezintă un ghid orientativ pentru** operatorii **economici și constituie interpretarea asupra încadrării activităților în clasa CAEN, fără a antrena răspunderea Oficiului Național al Registrului Comerțului.**

PRECIZARE*:* **Obligația se referă numai la activitățile expres reglementate de legile speciale enumerate în listă. Ca urmare, este posibil ca în alte situații decât cele expres reglementate prin actul normativ, activitățile din aceeași clasă CAEN să poată fi înregistrate și desfășurate ca activități secundare.**

I. În domeniul instituțiilor de credit, caselor de schimb valutar, societăților de micro finanțare

• O.U.G. nr. 99/2006 **privind instituțiile de credit și adecvarea capitalului**, cu modificările și completările ulterioare:

"Art. 18 - (1) Instituțiile de credit pot desfășura, în limita autorizației acordate, următoarele activități:

a)atragere de depozite și de alte fonduri rambursabile;

b)acordare de credite, incluzând printre altele: credite de consum, credite ipotecare, factoring cu sau fără regres, finanțarea tranzacțiilor , inclusiv forfetare;

c)leasing financiar;

**d)** servicii de plată aşa cum sunt definite la art. 7 din Legea nr. 209/2019 privind serviciile de plată şi pentru modificarea unor acte normative;

e)emiterea și administrarea altor mijloace de plată, cum ar fi cecuri, cambii și bilete la ordin, în măsura în care nu se încadrează la lit. d);

f)emitere de garanții și asumare de angajamente;

g)tranzacționare în cont propriu și/sau pe contul clienților, în condițiile legii, cu:

1.instrumente ale pieței monetare, cum ar fi: cecuri, cambii, bilete la ordin, certificate de depozit;

2.valută;

3.contracte futures și options financiare;

4.instrumente având la bază cursul de schimb și rata dobânzii;

5.valori mobiliare și alte instrumente financiare transferabile;

h)participare la emisiunea de valori mobiliare și alte instrumente financiare, prin subscrierea și plasamentul acestora ori prin plasament și prestarea de servicii legate de astfel de emisiuni;

i)servicii de consultanță cu privire la structura capitalului, strategia de afaceri și alte aspecte legate de afaceri , servicii legate de fuziuni și achiziții și prestarea altor servicii de consultanță;

j)administrare de portofolii și consultanță legată de aceasta;

k)custodie și administrare de instrumente financiare;

l)intermediere pe piața interbancară;

m)prestare de servicii privind furnizarea de date și referințe în domeniul creditării;

n)închiriere de casete de siguranță;

n1)emitere de monedă electronică;)

o)operațiuni cu metale și pietre prețioase și obiecte confecționate din acestea;

p)dobândirea de participații la capitalul altor entități;

r)orice alte activități sau servicii, în măsura în care acestea se circumscriu domeniului financiar, cu respectarea prevederilor legale speciale care reglementează respectivele activități, dacă este cazul.

(3)Dispozițiile alin. (1) se interpretează și se aplică astfel încât activitățile enumerate la alin. (1) să acopere orice operațiuni, tranzacții, produse și servicii care se înscriu în sfera acestor activități sau pot fi asimilate acestora, inclusiv serviciile auxiliare acestor activități.

(4)Activitățile care, potrivit unor legi speciale, sunt supuse unor autorizări, aprobări sau avize specifice, pot fi desfășurate de instituția de credit numai după obținerea acestora."

Aceste activități sunt prevăzute la clasele CAEN:

6419 - Alte activități de intermedieri monetare;

6491 - Leasing financiar;

6492 – Alte activități de creditare;

6499 - Alte intermedieri financiare n.c.a., exceptând activități de asigurări și fonduri de pensii;

6611 - Administrarea piețelor financiare;

6612 - Activități de intermediere a tranzacțiilor financiare;

6630 - Activități de administrare a fondurilor;

6619 - Activități auxiliare intermedierilor financiare, exceptând activități de asigurări și fonduri de pensii;

**I. Casele de schimb valutar**

• **Regulamentul Băncii Naționale a României nr.** [**4/2005**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp198598%5C00105547.htm) **privind regimul valutar, republicat, cu modificările și completările ulterioare:**

„Art. 51

(1) Piața valutară cuprinde următoarele segmente:

a) piața valutară interbancară pe care se efectuează tranzacții valutare de către instituțiile de credit, precum și de Banca Națională a României, conform reglementărilor emise în acest sens de Banca Națională a României;

b) piața valutară a entităților autorizate să efectueze activități de schimb valutar.

(2) Entitățile prevăzute la alin. (1) lit. b) cuprind:

a) entitățile autorizate să desfășoare activitate de schimb valutar pentru persoanele fizice, respectiv entitățile specializate organizate sub forma caselor de schimb valutar, și entitățile care dețin în administrare structuri de primire turistice cu funcțiuni de cazare turistică și au în obiectul de activitate operațiuni de cumpărare de valute; și

b) entitățile care desfășoară activitate de schimb valutar pe baza unor prevederi legale exprese și au stipulate activitățile de schimb valutar în actele constitutive care le reglementează înființarea și funcționarea.

Art. 52

Este interzisă desfășurarea activității de schimb valutar de către alte entități decât cele prevăzute la art. 51 alin. (2).”

• **HOTĂRÂRE nr. 1096/2022 pentru aprobarea procedurii de autorizare a caselor de schimb valutar care solicită să desfășoare activități de schimb valutar pentru persoane fizice și de încasare a cecurilor de călătorie, precum și a entităților care dețin în administrare structuri de primire turistice cu funcțiuni de cazare turistică, ce solicită să desfășoare operațiuni de cumpărare de valute de la persoane fizice și de încasare a cecurilor de călătorie, și pentru aprobarea procedurii de înregistrare a punctelor de schimb valutar**

**„Art. 1**

**(1)** Prezenta hotărâre reprezintă cadrul legal privind modul de organizare și desfășurare a activității de schimb valutar pentru persoane fizice și de încasare a cecurilor de călătorie, pe teritoriul României, de către următoarele entități:

a) casele de schimb valutar, organizate ca persoane juridice conform Legii societăților nr. 31/1990, republicată, cu modificările și completările ulterioare;

b) entitățile care dețin în administrare structuri de primire turistice cu funcțiuni de cazare turistică. [..]”

„Art. 5

**(1)** Pentru a solicita autorizarea, entitățile prevăzute la art. 1 alin. (1) trebuie să îndeplinească cumulativ următoarele condiții:

[...]

**(3)** Pentru a solicita autorizarea, entitățile prevăzute la art. 1 alin. (1) lit. a) trebuie să îndeplinească, pe lângă condițiile prevăzute la alin. (1), și următoarele condiții:

a) existența ca obiect principal de activitate a schimbului valutar pentru persoane fizice și de încasare a cecurilor de călătorie, după caz, cod CAEN 6612 - Activități de intermediere a tranzacțiilor financiare - activități ale birourilor de schimb valutar. Activitățile secundare nu pot fi altele decât cele incluse în cod CAEN 6619 - Activități auxiliare intermedierilor financiare, exclusiv activități de asigurări și fonduri de pensii - furnizarea de servicii de remitere de bani în numele și pe seama unei instituții de plată sau instituții emitente de monedă electronică;

b) existența unui capital social, subscris și vărsat, de minimum 350.000 lei”

Aceste activități sunt prevăzute la clasele CAEN:

6612 • Activități de intermediere a tranzacțiilor financiare;

6619 - Activități auxiliare intermedierilor financiare, exceptând activități de asigurări și fonduri de pensii.

II. **Î**n domeniul pieței de capital

• Legea nr. 126/2018 privind piețele de instrumente financiare, cu modificările și completările ulterioare:*\*) Același cod CAEN poate defini activitățile desfășurate de societăți din domenii diferite putând fi, după caz, obiect unic sau principal de activitate.*

"Art. 10

(1)Prestarea de servicii de investiții și/sau desfășurarea activităților de investiții cu titlu profesional prevăzute în secțiunea A a anexei nr. 1 și prestarea serviciului auxiliar prevăzut la pct. 1 al secțiunii B din anexa nr. 1 se fac numai în baza și în limita autorizației acordate în prealabil de A.S.F., în cazul S.S.I.F., respectiv de B.N.R., în cazul instituțiilor de credit.

(4)A.S.F. acordă autorizația S.S.I.F. în conformitate cu prevederile prezentului titlu, precum și în conformitate cu reglementările UE emise în aplicarea Directivei [2014/65/UE](file:///C%3A%5CUsers%5Cmaria.stan%5Csintact%204.0%5Ccache%5CLegislatie%5Ctemp67500%5C12039012.htm).

(5)Prestarea de către S.S.I.F. a serviciilor auxiliare prevăzute la pct. 2-7 ale secţiunii B din anexa nr. 1 se face numai în baza şi în limita autorizaţiei acordate de A.S.F. "

"Art. 129

(3) Condițiile și documentația ce trebuie să însoțească cererea de autorizare, precum și procedura de autorizare a operatorului de piață vor fi prevăzute de reglementări ale A.S.F. și se vor referi în principal la: [...]

b) obiectul principal de activitate, constând în administrarea piețelor reglementate, precum și a activităților conexe în legătură cu aceasta."

"Art. 178 Condițiile, documentația ce trebuie să însoțească cererea de autorizare, precum și procedura de autorizare a depozitarului central sunt stabilite prin Regulamentul (UE) nr. 909/2014, prin actele delegate și actele de punere în aplicare, după caz, adoptate de Comisia Europeană, respectiv prin reglementările emise de A.S.F. prin care sunt reglementate aspecte care fac obiectul regulamentului european menționat mai sus."

• ORDONANȚĂ DE URGENȚĂ nr. 32/2012 privind organismele de plasament colectiv în valori mobiliare și societățile de administrare a investițiilor, precum și pentru modificarea și completarea Legii nr. 297/2004 privind piața de capital, cu modificările și completările ulterioare:

"Art. 5

(1) S.A.I. va avea ca obiect de activitate administrarea O.P.C.V.M. stabilite în România sau în alt stat membru.

(2) Pe lângă administrarea O.P.C.V.M. prevăzută la alin. (1), S.A.I. poate administra și alte organisme de plasament colectiv care nu sunt reglementate de prezenta ordonanță de urgență și pentru care S.A.I. face obiectul unei supravegheri prudențiale, dar ale căror titluri de participare nu pot fi comercializate în alte state membre în temeiul prezentei ordonanțe de urgență.

(3) Prin excepție de la alin. (1), S.A.I. poate desfășura, suplimentar activității de administrare a O.P.C.V.M., și următoarele activități:

a) administrarea portofoliilor individuale de investiții, inclusiv a celor deținute de către fondurile de pensii, pe bază discreționară, conform mandatelor date de investitori, în cazul în care aceste portofolii includ unul sau mai multe instrumente financiare;

b) servicii conexe:

(i)consultanța de investiții privind unul sau mai multe instrumente financiare;

(ii)activitatea de păstrare și administrare legată de titlurile de participare ale organismelor de plasament colectiv.

**(4)** S.A.I. poate fi autorizată să desfăşoare activităţile prevăzute la alin. (3) numai în situaţia în care este autorizată în prealabil să desfăşoare activităţile menţionate la alin. (1) şi poate fi autorizată să desfăşoare activităţile prevăzute la alin. (3) lit. b) numai în situaţia în care desfăşoară activităţile prevăzute la alin. (3) lit. a) "

Aceste activități sunt prevăzute la clasele CAEN:

6499 - Alte intermedieri financiare n.c.a., exceptând activități de asigurări și fonduri de pensii

6611 - Administrarea piețelor financiare;

6612 - Activități de intermediere a tranzacțiilor financiare;

6630 - Activități de administrare a fondurilor.

**III. În** domeniul sanitar-veterinar

• Legea nr. 160/1998 pentru organizarea si exercitarea profesiunii de medic veterinar, republicata, cu modificările și completările ulterioare:

"Art. 28 - (1) În exercitarea profesiei sale, medicul veterinar cu drept de liberă practică se organizează și funcționează în cadrul:

b)societăților reglementate de Legea societăților nr. [31/1990](file:///C%3A%5CDocuments%20and%20Settings%5Cuser%5Csintact%203.0%5Ccache%5CLegislatie%5Ctemp787888%5C00078665.htm), republicată, cu modificările și completările ulterioare, cu obiect principal de activitate activitățile veterinare.."

Aceste activități sunt prevăzute la clasa CAEN:

7500 - Activități veterinare.

IV. În domeniul transportului feroviar

• HOTĂRÂRE nr. 361 din 24 mai 2018 privind aprobarea procedurilor pentru acordarea licențelor în domeniul transportului feroviar:

„Art. 1

(1)Se aprobă Procedura pentru acordarea licenței de transport feroviar, prevăzută în anexa nr. 1.”

„Art. 7

(1)Prin servicii de transport feroviar pe căile ferate din România se înțeleg activitățile din clasele:

a)transporturi interurbane de călători pe calea ferată, conform CAEN rev. 2 - cod 4910;

b)transporturi de marfă pe calea ferată, conform CAEN rev. 2 - cod 4920.

(2)Prin servicii de manevră feroviară pe căile ferate din România se înțeleg activitățile cuprinse în clasa servicii anexe pentru transporturi terestre, conform CAEN rev. 2 - cod 5221.

(3)În cuprinsul prezentei hotărâri serviciile de transport feroviar, inclusiv serviciile de manevră feroviară pe căile ferate din România se clasifică în următoarele tipuri:

a)tip A - transport feroviar de călători desfășurat în interes public și/sau în interes propriu;

b)tip B - transport feroviar de marfă desfășurat în interes public și/sau în interes propriu;

c)tip C - numai manevră feroviară efectuată în interes public și/sau în interes propriu.

(4)Serviciile de transport feroviar tip B includ și tracțiunea trenurilor de serviciu - trenuri de lucru, de intervenție, de probă, plug de zăpadă și altele asemenea.

(5)Prin activități de organizare a operațiunilor de transport pe căile ferate din România se înțeleg, în principal, următoarele activități incluse în CAEN rev. 2 - cod 5229:

a)expedierea mărfurilor;

b)aranjarea sau organizarea operațiunilor de transport pe calea ferată;

c)organizarea expedierilor de marfă individuale sau în grup, inclusiv ridicarea și livrarea mărfurilor și gruparea expedierilor;

d)procurarea și emiterea documentelor de transport și a documentelor de expediție;

e)manipularea mărfurilor.”

ANEXA nr. 1: PROCEDURĂ pentru acordarea licenței de transport feroviar

“Art. 1

(1)Pentru a efectua servicii de transport feroviar de mărfuri și/sau de călători în interes public și/sau în interes propriu, operatorii economici din România trebuie să solicite la OLFR eliberarea unei licențe de transport feroviar.

(2)Pentru efectuarea serviciilor de transport feroviar de tip A sau de tip B, operatorul economic trebuie să facă dovada că, în actul constitutiv, principala activitate este una din clasele:

a)transporturi interurbane de călători pe calea ferată, conform CAEN rev. 2 - cod 4910;

b)transporturi de marfă pe calea ferată, conform CAEN rev. 2 - cod 4920.

(3)În cazul în care se solicită licență pentru servicii de transport feroviar de tip A și de tip B, în actul constitutiv se vor regăsi ambele tipuri de activități, respectiv cod 4910 și cod 4920, urmând ca activitatea ce se preconizează a avea ponderea cea mai mare să fie înscrisă ca activitate principală.

(4)Pentru a putea presta și operațiuni de manevră feroviară, operatorul economic trebuie să aibă înscrise în obiectul de activitate și activități de servicii anexe pentru transporturi terestre, conform CAEN rev. 2 - cod 5221.

(5)Un operator economic poate solicita obținerea unei licențe de transport feroviar și pentru servicii de transport feroviar care constau numai în tracțiunea trenurilor.

(6)Un operator economic care nu are ca activitate principală furnizarea de servicii de transport feroviar de mărfuri și/sau de călători, dar dorește să efectueze numai manevră feroviară în interes public și/sau în interes propriu pe căile ferate din România trebuie să solicite la OLFR eliberarea unei licențe pentru efectuarea serviciilor numai de manevră feroviară.

(7)Este exceptată de la prevederile alin. (6) efectuarea numai a manevrei feroviare pe liniile ferate industriale proprii, în interes propriu, fără utilizarea altor linii ferate industriale, a liniilor stației CFR de racord sau a liniei curente CFR.

(8)Pentru efectuarea numai a manevrei feroviare, operatorul economic trebuie să includă în obiectul de activitate prestarea de activități de servicii anexe pentru transporturi terestre, conform CAEN rev. 2 - cod 5221.

(9)Pe licență se înscriu tipul de serviciu de transport sau de manevră feroviară pe care îl poate efectua, precum și dacă transportă sau manevrează mărfuri periculoase.

(10)Licența pentru efectuarea serviciilor numai de manevră feroviară acordată de OLFR este valabilă numai pe căile ferate din România.”

• ORDONANŢĂ nr. 14/2023 privind reorganizarea unor instituţii publice din domeniul feroviar în subordinea Ministerului Transporturilor şi Infrastructurii:

Art. 6

De la data intrării în vigoare a hotărârilor Guvernului prevăzute la art. 4 alin. (1) din prezenta ordonanţă, în cuprinsul actelor normative în vigoare:

a) sintagma "Organismul Notificat Feroviar Român - ONFR" se înlocuieşte cu sintagma "Autoritatea Feroviară Română - AFER";

b) sintagma "Organismul de Licenţe Feroviare Român - OLFR" se înlocuieşte cu sintagma "Autoritatea de Siguranţă Feroviară Română - ASFR".

Aceste activități sunt prevăzute la clasele CAEN:

4911 - Transport de pasageri pe căi ferate grele/magistrale;

4912 - Alte transporturi de pasageri pe căi ferate ușoare;

4920 - Transporturi de marfă pe calea ferata;

5221 - Activități de servicii anexe pentru transporturi terestre.

V. În domeniul pazei și protecției

• Legea nr. 333/2003 **privind paza obiectivelor, bunurilor, valorilor și protecția persoanelor**, republicată, cu modificările și completările ulterioare:

„Art. 19- (1) Societățile specializate de pază și protecție sunt societăți reglementate de Legea nr. [31/1990](file:///C%3A%5CDocuments%20and%20Settings%5Cuser%5Csintact%203.0%5Ccache%5CLegislatie%5Ctemp984596%5C00078665.htm), republicată, cu modificările și completările ulterioare, private care se constituie și funcționează potrivit legislației și prevederilor prezentei legi, având ca obiect de activitate paza obiectivelor, bunurilor sau valorilor, paza transporturilor de bunuri și valori, în condiții de maximă siguranță a acestora, precum și protecția persoanelor. [...]

(3) Pentru obținerea licenței de funcționare este necesară întrunirea următoarelor condiții:

**a)** prezentarea regulamentului de organizare și funcționare a societății;

**b)**prezentarea listei cu mijloacele materiale, tehnice, de transport, de comunicații, cu mijloacele audiovideo, aparatura de recunoaștere și identificare, sistemele de alarmă împotriva efracției, sistemele de cronometrare și numărare, cu centrele de supraveghere și dispeceratele, tehnica de calcul și softul utilizat, cu armamentul și alte mijloace tehnice care vor face parte din dotarea societății, în funcție de obiectul de activitate;

**c)**prezentarea dovezilor de înregistrare cu denumirea societății și a însemnelor distinctive înregistrate la Oficiul de Stat pentru Invenții și Mărci;.

**(4)**Societățile specializate de pază și protecție pot avea unul sau mai multe dintre următoarele obiecte de activitate:

**a)**servicii de pază a obiectivelor, bunurilor și valorilor, precum și servicii de consultanță în domeniu;

**b)**servicii de pază a transporturilor de bunuri și valori, precum și servicii de consultanță în domeniu;

**c)**servicii de protecție personală specializată, denumită gardă de corp, și servicii de consultanță în domeniu."

• **NORME METODOLOGICE din 11 aprilie 2012 de aplicare a Legii nr.** [**333/2003**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp265060%5C00065926.htm) **privind paza obiectivelor, bunurilor, valorilor și protecția persoanelor**, cu modificările și completările ulterioare, **aprobate prin** H.G. nr. 301/2012 pentru aprobarea normelor metodologice de aplicare a Legii nr. [**333/2003**](file:///C%3A%5CDocuments%20and%20Settings%5Cuser%5Csintact%203.0%5Ccache%5CLegislatie%5Ctemp68152%5C00065926.htm) privind paza obiectivelor, bunurilor, valorilor și protecția persoanelor, cu modificările și completările ulterioare:

“Art. 23

Societățile specializate de pază și protecție sunt societăți care au înscris ca obiect principal de activitate codul CAEN 8010, un sediu înregistrat și autorizat pentru organizarea administrativă și coordonarea operativă a personalului angajat și care au dobândit dreptul de a presta serviciile prevăzute de Lege, conform licenței acordate de Inspectoratul General al Poliției Române, cu avizul prealabil al Serviciului Român de Informații.”

Aceste activități sunt prevăzute la clasele CAEN:

8001 - Activități de investigații și servicii private de protecție.

VI. În domeniul instituțiilor financiare nebancare

• LEGE Nr. 93/2009 privind instituțiile financiare nebancare, cu modificările și completările ulterioare:

"Art. 15 - (1) Se interzic instituțiilor financiare nebancare:

**a)**includerea în obiectul principal de activitate a unei activități care nu este prevăzută la art. 14 alin. (1);

**b)**includerea în obiectul secundar de activitate a oricărei altei activități decât, după caz, cele prevăzute la art. 14”

Aceste activități sunt prevăzute la clasele CAEN:

6419 - Alte activități de intermedieri monetare;

6491 - Leasing financiar;

6492 – Alte activități de creditare;

6499 - Alte intermedieri financiare n.c.a., exceptând activități de asigurări și fonduri de pensii;

VII. În domeniul jocurilor de noroc

• O.U.G. nr. 77/2009 privind organizarea si exploatarea jocurilor de noroc, cu modificările și completările ulterioare:

"Art. 15 - (1) Pentru obținerea licenței de organizare a jocurilor de noroc de la Comitetul de Supraveghere al O.N.J.N. trebuie îndeplinite următoarele condiții:

A. Pentru jocurile de noroc tradiționale, trebuie ca:

a)operatorii economici să facă dovada:

(i)existenței ca obiect principal de activitate «organizarea de jocuri de noroc»; "

Aceste activități sunt prevăzute la clasa CAEN:

9200- Activități de jocuri de noroc și pariuri;

VIII. Î**n** domeniul activității de mediere a angajării cetățenilor români în străinătate

• Legea nr.156/2000 **privind protecția cetățenilor români care lucrează în străinătate**, republicata, cu modificările și completările ulterioare:

"Art. 9

(1) În vederea înregistrării la inspectoratele teritoriale de muncă, agenții de plasare trebuie să prezinte următoarele documente:

a)certificatul constatator emis de Oficiul Național al Registrului Comerțului, din care să rezulte că au ca activitate principală "Activități ale agențiilor de plasare a forței de muncă" cod CAEN - 7810;

b)dovada înregistrării la Autoritatea Națională de Supraveghere a Prelucrării Datelor cu Caracter Personal ca operator de date cu caracter personal, în conformitate cu prevederile Legii nr. 677/2001, cu modificările și completările ulterioare\*\*\*);

\_\_\_\_\_\_\_\_

\*\*\*)A se vedea nota corespunzătoare asteriscului de la art. 7.

c)alte documente, stabilite prin normele metodologice de aplicare a prezentei legi

Art.7 \*)Legea nr. [**677/2001**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp658774%5C00052558.htm) a fost abrogată prin art. V alin. (1) din Legea nr. [**129/2018**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp658774%5C00194201.htm) pentru modificarea și completarea Legii nr. [**102/2005**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp658774%5C00197238.htm) privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, precum și pentru abrogarea Legii nr. [**677/2001**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp658774%5C00052558.htm) pentru protecția persoanelor cu privire la prelucrarea datelor cu caracter personal și libera circulație a acestor date, publicată în Monitorul Oficial al României, Partea I, nr. 503 din 19 iunie 2018.

Toate trimiterile la Legea nr. [**677/2001**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp658774%5C00052558.htm), cu modificările și completările ulterioare, din actele normative se interpretează ca trimiteri la Regulamentul general privind protecția datelor și la legislația de punere în aplicare a acestuia, conform art. V alin. (2) din Legea nr. [**129/2018**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp658774%5C00194201.htm).

Aceste activități sunt prevăzute la clasa CAEN:

**7810** - **Activități ale agențiilor de plasare a forței de muncă**

IX. Activitatea de audit financiar

• O.U.G. nr. 75/1999 privind activitatea de audit financiar, republicata, cu modificările și completările ulterioare:

„Art. 3 - (3)Auditul financiar se efectuează de către auditorii financiari sau de firmele de audit care sunt autorizați/autorizate în condițiile legii și care sunt membri ai Camerei Auditorilor Financiari din România, denumită în continuare Camera, și constă, în principal, din următoarele activități:

a)auditul statutar al situațiilor financiare anuale și al situațiilor financiare anuale consolidate, în condițiile legii;

b)auditul situațiilor financiare anuale și al situațiilor financiare anuale consolidate, în măsura în care acesta nu constituie un audit statutar, conform legii;

c)misiuni de revizuire a situațiilor financiare anuale, a situațiilor financiare consolidate, precum și a situațiilor financiare interimare;

d)misiuni de asigurare și alte misiuni și servicii profesionale, în conformitate cu standardele internaționale în domeniu și cu alte reglementări adoptate de Cameră;

e)audit intern, altul decât auditul public intern.

f)asigurarea, în condițiile legii, a raportării privind durabilitatea, respectiv a raportării consolidate privind durabilitatea.

(4)Auditorii financiari și firmele de audit pot desfășura și alte activități, precum:

a)consultanță financiar-contabilă;

b)management financiar-contabil;

c)pregătire profesională de specialitate în domeniu;

d)expertiză contabilă, evaluare, reorganizare judiciară și lichidare, precum și consultanță fiscală. Persoanele fizice și juridice care au calitatea de auditor financiar pot efectua activitățile de expertiză contabilă, evaluare, reorganizare judiciară și lichidare, precum și consultanță fiscală, numai după dobândirea, în condițiile legii, a calității de expert contabil, evaluator, practician în insolvență sau consultant fiscal, după caz, și înscrierea ca membri în organizațiile care coordonează profesiile liberale respective.”

Aceste activități sunt prevăzute la clasa CAEN:

**6920 – Activități de contabilitate și audit financiar; consultanță în domeniul fiscal;**

X. Activitatea de expertiza contabila

**• O.G. nr. 65/1994 privind organizarea activității de expertiză contabilă și a contabililor autorizați, republicată**, cu modificările și completările ulterioare**:**

Art. 9 - Societățile de expertiză contabilă trebuie sa îndeplinească următoarele condiții:

a) sa aibă ca obiect de activitate principal exercitarea profesiei de expert contabil, iar activitățile secundare să fie conforme prevederilor prezentei ordonanțe și reglementărilor Corpului Experților Contabili și Contabililor Autorizați din România;

Aceste activități sunt prevăzute la clasa CAEN:

**6920 – Activități de contabilitate și audit financiar; consultanță în domeniul fiscal;**